Toe die Here God die aarde en die hemel gemaak het… | die ander kant
Toe die Here God die aarde en die hemel gemaak het…
Hier is my suggestion: As hierdie title die eerste woorde van die Bybel was, dan was die hele skeppings-debat heelwat eenvoudiger.
Die Bybel sou dan soos volg geloop het:
"Toe die Here God die aarde en die hemel gemaak het was daar nog nie enige struike op die aarde nie en het daar ook nog nie enige groenigheid opgeskiet nie, want die Here God het dit nog nie op die aarde laat reën nie, en daar was nog nie 'n mens om die grond te bewerk nie."
Hierna sou die verhaal verloop het van hoe die mens geskep is, en daarna vir hom 'n tuiste geskep is in Eden, en die riviere en diere name gekry het. En dan…
En hierna sou die tweede skeppingsverhaal gevolg het wat vertel van hoe die aarde en hemel in 5 dae gemaak is, die mens in 'n dag, en die Sabbats-rus begin het.
Die vreemde ding is dat in al ons gesprekke, hetsy met kreationiste, in die kerk, binne die wetenskap-geloof debatte, of selfs in hoogs opgeleide teologiese gesprekke, hak ons telkemale vas by die 7-dag verhaal. Maar die verhaal wat begin met die skepping van die mens, en hoe God vir die mens, en later saam met die mens, hierdie wêreld leefbaar gemaak het, hoor ons selde. Die minder sistematiese aanslag van hierdie verhaal het skynbaar ook die effek gehad dat Aufklärung denke nie werklik daarby kon aanklank vind nie.
Ek weet nie of dit is omdat ons nie heeltyd geleer is hoe om Genesis 2 met ons wetenskap te versoen, en of dit maar net natuurlik kom a.g.v die meer aardse aanslag van die outeur van Genesis 2 nie, maar dit lyk asof Genesis 2 baie duideliker uitskreeu: "Ek is 'n mite, 'n storie, moet my nie try in een of ander wetenskaplike teorie inforseer nie!" en mense luister meer geneë daarna.
Elkgeval, die punt is maar net, try jou Bybel lees deur te begin by Gen 2:4b-2:25, dan 1:1-2:4a, en dan van 3:1 af, en kyk of dit nie dan anders op die oor val nie. Dit kon elkgeval netsowel so om geranskik gewees het, om die 7-dag verhaal eerste te plaas was 'n kompromie…
Update: Hier is 'n oorvertel van Genesis 1 wat ek so rukkie terug geskryf het. Daar is dingetjies wat ek dink ek meer aandag aan moes gee, maar van dit at least sal jy in die comments kry.
This entry was posted on Woensdag, Julie 29th, 2009 at 8:08 nm and is filed under Bybelwetenskappe, godsdiens, teologie.	You can follow any responses to this entry through the RSS 2.0 feed. You can leave a response, or trackback from your own site.
One Response to Toe die Here God die aarde en die hemel gemaak het…
Julie 29, 2009 om 9:17 nm
Vandat ek die verskil raakgesien het (met hulp van sekere mense in my eerstejaar), het ek besef ek hou baie meer van die tweede skeppingsverhaal. Al hoe meer. Ek dink dis daardie "aardse aanslag" waarvan jy gepraat het.
Elk geval, ek wonder soms of 2:4a nie ook maar saam met die ander gelees moet word nie, as 'n opskrif. Dit lyk vir my of die Septuagint dit so gelees het. Dit vertaal die Hebreeuse woord vir "geskiedenis" met "boek" (biblos). Of, ten minste, dalk is 2:4a 'n stukkie wat die twee verhale aan mekaar bind: